
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/- /2016
Előterjesztés elkészítésének időpontja: 2016. május 9.
Előterjesztést készítette: Novákné Dutkai Szilvia vagyongazdálkodási ügyintéző

Előterjesztést jóváhagyta: dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, egyszerű szótöbbség
Mellékletek: helyszínrajz, vételi ajánlat (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2016. május 26-án tartandó munkaterv szerinti ülésére

14. napirendhez

Tárgy: Bozai Róbert vételi ajánlata a Sülysáp 4550/159 hrsz. alatti ingatlanra
Tisztelt Képviselő-testület!
A Tóalmás Autóház Kft. ügyvezetője, Bozai Róbert 2252 Tóalmás, Erdő utca 3. szám alatti lakos magánszemélyként vételi ajánlatot terjesztett elő a Sülysáp Város Önkormányzata tulajdonában álló Sülysáp 4550/159 helyrajzi számú beépítetlen ingatlanra, ami az általa korábban megvásárolt területtel szomszédos telek. A telekvásárlással a már meglevő ingatlanának a Helyi Építési Szabályzatból eredő beépítési feltételeit szeretné javítani.
Az ingatlan vételáraként 800 000 Ft+áfa, azaz ~1932 Ft/m2+áfa árat ajánlott.

Az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelet alapján a Sülysáp, 4550/159 hrsz.-ú ingatlan 414 m2 területű kivett beépítetlen terület, forgalomképes üzleti vagyon. A földrészlet az ingatlanvagyon-kataszter adatai szerint 745 000 Ft értékű.
A földterület közvetlen utcafronttal rendelkezik, értékelhető műtárgy, építmény vagy értéket jelentősen módosító növényzet nincs a területen. Az ingatlan a szabályozási terv szerint Gksz-2 jelű kereskedelmi-szolgáltató gazdasági építési övezetbe tartozik. 
Mivel az ingatlan az Áfa tv. fogalommeghatározása alapján építési teleknek minősül, értékesítésére csak általános forgalmi adóval terhelten van lehetőség. 
Kérem az előterjesztés szíves megtárgyalását, és döntésük meghozatalát.
…/2016. (V. 26.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján

1./ Bozai Róbert 2252 Tóalmás, Erdő utca 3. szám alatti lakos 800.000 Ft+áfa összegű vételi ajánlatát az önkormányzat tulajdonában álló Sülysáp 4550/159 helyrajzi szám alatti, 414 m2 területű beépítetlen telekre elfogadja / nem fogadja el, ugyanakkor eladási ajánlatot tesz az ingatlan ... Ft eladási árért történő értékesítésére.

2./ Felkéri és felhatalmazza a polgármestert a szükséges intézkedések megtételére.





Határidő: azonnal

Felelős: polgármester
Sülysáp, 2016. május 9.

Horinka László s.k.

polgármester
MELLÉKLETEK

